
KLASA:012-01/26-03/0002
URBROJ:2137-1-04/2-26-1
Koprivnica, 22.10.2026.

Na temelju članka 29. Odluke o izboru članova vijeća mjesnih odbora na području Grada Koprivnice („Glasnik Grada Koprivnice“ broj: 1/14, 3/18, 9/18, 2/20 i 7/26) Gradsko izborno povjerenstvo donijelo je

OBVEZATNE UPUTE BROJ MS I

REDOSLIJED IZBORNIH RADNJI I TIJEK ROKOVA

Odlukom Gradskog vijeća Grada Koprivnice od 19. 10. 2026. godine raspisani su izbori za članove vijeća mjesnih odbora na području Grada Koprivnice. Odluka Gradskog vijeća stupila je na snagu 22. 10. 2026. godine.
Izbori će se održati u nedjelju 22. studenoga 2026. godine.

1. Rokovi teku od
23. 10. 2026. godine u 00:00 sati.

2. Prijedlozi kandidacijskih lista za izbor članova Vijeća mjesnih odbora moraju prispjeti u Gradsko izborno povjerenstvo najkasnije u roku 14 dana od dana raspisivanja izbora, dakle do
05. 11. 2026. do 24:00 sata

3. Gradsko izborno povjerenstvo sastavit će i na internetskoj stranici Grada Koprivnice, oglasnoj ploči Grada Koprivnice te na oglasnim pločama na području mjesnih odbora objaviti sve pravovaljano predložene kandidacijske liste za izbor članova vijeća mjesnih odbora kao i zbirnu listu, u roku 48 sati od isteka roka za kandidiranje, dakle do
06. 11. 2026. do 24:00 sata

4. Izborna promidžba počinje danom objave zbirnih kandidacijskih lista i traje zaključno do 24 sata prije dana održavanja izbora, dakle do
20. 11. 2026. do 24:00 sata

5. Zabrana izborne promidžbe (izborna šutnja), kao i objavljivanje privremenih rezultata ili procjena rezultata izbora traje u tijeku cijelog dana koji prethodi danu održavanja izbora kao i na dan održavanja izbora do zaključno 19:00 sati dakle  
od 21.studenoga 2026. u 00:00 sati 
do 22.studenoga 2026. u 19:00 sati

6. Gradsko izborno povjerenstvo objavit će koja su biračka mjesta određena, s naznakom koji birači imaju pravo glasovati na pojedinim biračkim mjestima, najkasnije petnaest dana prije dana održavanja izbora, dakle do
06. 11. 2026. do 24:00 sata

7. Političke stranke dužne su odrediti članove biračkih odbora i dostaviti njihova imena Gradskom izbornom povjerenstvu najkasnije dvanaest dana prije dana održavanja izbora, dakle do
09. 11. 2026. do 24:00 sata

Ne odrede li političke stranke članove biračkih odbora ili ne dostave njihova imena Gradskom izbornom povjerenstvu u navedenom roku, Gradsko izborno povjerenstvo samostalno će odrediti članove biračkih odbora.

8. Gradsko izborno povjerenstvo mora imenovati članove biračkih odbora najkasnije deset dana prije dana održavanja izbora, dakle do
11. 11. 2026. do 24:00 sata

9. Glasovanje traje neprekidno 
22. studenoga 2026. godine od 7:00 do 19:00 sati
Biračko mjesto se zatvara u 19:00 sati. Biračima koji su se zatekli na biračkom mjestu omogućit će se glasovanje i nakon 19:00 sati.

10. Birački odbor mora u što kraćem roku dostaviti zapisnik o svom radu s ostalim izbornim materijalom Gradskom izbornom povjerenstvu a najkasnije u roku 12 sati od zatvaranja biračkog mjesta, dakle do
     23. studenoga 2026. godine do 7:00 sati

11. Gradsko izborno povjerenstvo utvrdit će rezultate glasovanja na biračkim mjestima najkasnije u roku 24 sata od zatvaranja biračkih mjesta, dakle do
23. studenoga 2026. godine do 19:00 sati

12. Kad Gradsko izborno povjerenstvo utvrdi rezultate glasovanja bez odgode će objaviti rezultate izbora sukladno zapisnicima o radu izbornog povjerenstva.

13. Zaštita izbornog prava ostvaruje se u skladu s odredbama članaka 45. do 49. Odluke o izboru članova vijeća mjesnih odbora na području Grada Koprivnice.

14. Ove Obvezatne upute objavit će se na web stranici Grada Koprivnice www.koprivnica.hr, a stupaju na snagu 23.10.2026.godine.
      PREDSJEDNICA:
       Dubravka Kardaš
      

Napomena: Izrazi u ovim Obvezatnim uputama koji imaju rodno značenje odnose se jednako na muški i ženski rod bez obzira u kojem su rodu navedeni.

